(8)

V istem mnenju je PVO potrdil, da so se članice projekta soglasno strinjale, da Združeno kraljestvo izpolnjuje splošne pogoje iz člena 3 Sklepa (SZVP) 2020/1639, in sicer: — Združeno kraljestvo izpolnjuje pogoje iz člena 3, točka (a), Sklepa (SZVP) 2020/1639, v katerem je zahtevano, da mora deliti vrednote, na katerih temelji Unija, kakor je določeno v členu 2 PEU, načela iz člena 21(1) PEU, in cilje skupne zunanje in varnostne politike iz člena 21(2) PEU, točke (a), (b), (c) in (h); ne deluje v nasprotju z varnostnimi in obrambnimi interesi Unije in njenih držav članic, spoštuje tudi načelo dobrih sosedskih odnosov z državami članicami in ima politični dialog z Unijo, ki bi moral med sodelovanjem pri projektu PESCO zajemati tudi varnostne in obrambne vidike; — v zvezi s pogojem iz člena 3, točka (b), Sklepa (SZVP) 2020/1639 o znatni dodani vrednosti, ki jo sodelovanje Združenega kraljestva zagotavlja projektu PESCO za vojaško mobilnost, obvestilo vključuje podroben opis prispevka Združenega kraljestva, ki utemeljuje izpolnjevanje tega pogoja, vključno z obsegom, obliko in razsežnostjo sodelovanja v tem projektu; — kar zadeva pogoj iz člena 3, točka (c), Sklepa (SZVP) 2020/1639, bo sodelovanje Združenega kraljestva pri projektu PESCO za vojaško mobilnost prispevalo h krepitvi skupne varnostne in obrambne politike in ravni ambicij Unije, tudi v podporo misijam in operacijam v okviru SVOP, kar je podrobno določeno tudi v obvestilu; — kar zadeva pogoj iz člena 3, točka (d), Sklepa (SZVP) 2020/1639, projekt PESCO za vojaško mobilnost ne vključuje nakupa orožja, raziskav in razvoja zmogljivosti niti uporabe in izvoza orožja, zmogljivosti in tehnologije. Ne razvija zmogljivosti ali tehnologije. Zato sodelovanje Združenega kraljestva pri tem projektu ne bo povzročilo odvisnosti od njega ali njegovega omejevanja katere koli države članice Unije; — zahteva iz člena 3, točka (e), Sklepa (SZVP) 2020/1639 glede skladnosti sodelovanja Združenega kraljestva z ustreznimi večjimi obveznostmi v okviru PESCO, kot je določeno v Prilogi k Sklepu (SZVP) 2017/2315, je prav tako izpolnjena, kar je podrobneje opredeljeno v obvestilu. Ker projekt PESCO za vojaško mobilnost ni projekt, usmerjen k zmogljivostim, se pogoj glede prispevka iz sodelovanja Združenega kraljestva k izpolnjevanju prednostnih nalog iz načrta za razvoj zmogljivosti in usklajenega letnega pregleda na področju obrambe ali pozitivnega vpliva na tehnološko in industrijsko bazo evropske obrambe v tem okviru ne uporablja; — zahteva iz člena 3, točka (f), Sklepa (SZVP) 2020/1639 je izpolnjena, saj Sporazum med Evropsko unijo in Združenim kraljestvom Velika Britanija in Severna Irska o varnostnih postopkih za izmenjavo in varovanje tajnih podatkov (4) velja od 1. maja 2021; — pogoj iz člena 3, točka (g), Sklepa (SZVP) 2020/1639 se v tem primeru ne uporablja, saj se projekt PESCO za vojaško mobilnost ne izvaja s podporo EDA, zato upravni dogovor, ki je začel veljati z EDA, ni potreben; — v zvezi s pogojem iz člena 3, točka (h), Sklepa (SZVP) 2020/1639 se je Združeno kraljestvo zavezalo, da bo poskušalo skleniti upravni dogovor za posamezni projekt in vso drugo potrebno dokumentacijo v skladu s Sklepom (SZVP) 2017/2315 in Sklepom Sveta (SZVP) 2018/909 (5) o pravilih upravljanja v okviru PESCO.